**ԱՄՓՈՓԱԹԵՐԹ**

**«ՊԱՇՏՈՆԱԿԱՆ ՓԱՍՏԱԹՂԹԵՐԻ ՄԱՏՉԵԼԻՈՒԹՅԱՆ ՄԱՍԻՆ» ԵՎՐՈՊԱՅԻ ԽՈՐՀՐԴԻ ԿՈՆՎԵՆՑԻԱՅԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԱՀԱԳՐԳԻՌ ՄԱՐՄԻՆՆԵՐԻ ԿՈՂՄԻՑ ՆԵՐԿԱՅԱՑՎԱԾ ԿԱՐԾԻՔՆԵՐԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| 1. **Արտաքին գործերի նախարարություն** | | 09.02.2021 | |
| 01/14.2/2858-2021 | |
| Եվրոպայի խորհրդի հետ Հայաստանն իրականացնում է ընդգրկուն և ակտիվ համագործակցություն՝ ինչպես Եվրոպայի խորհրդի կանոնադրական մարմիններում, այնպես էլ մոնիտորինգային և խորհրդատվական կոմիտեներում։  Հայաստանի Հանրապետության կողմից «Պաշտոնական փաստաթղթերի մատչելիության մասին» Եվրոպայի խորհրդի կոնվենցիայի վավերացումը կամ հաստատումը կբարձրացնի Հայաստանի միջազգային հեղինակությունը՝ տեղեկատվական ազատության ոլորտում միջազգային չափանիշների խթանման, ինչպես նաև ԵԽ իրավական համակարգին առավել մեծ ներգրավվածության տեսանկյունից:  Կոնվենցիան հանդիսանում է առաջին միջազգային իրավական փաստաթուղթը, որն ամրագրում է պաշտոնական փաստաթղթերի հասանելիության ընդհանուր իրավունքը։ Այն հնարավորություն է ստեղծում չափանիշներ ներդնել ազգային օրենսդրությունում և պրակտիկայում, որոնք ապահովում են պետական կառույցների գործունեության բարձր թափանցիկություն, ինչը լավ կառավարման և ժողովրդավար և բազմակարծություն ապահովող հասարակության կարևոր ցուցանիշ է։ Այն նաև հնարավորություն է ընձեռում անհատին լիարժեքորեն իրացնել իր իրավունքները՝ բարձրացնելով քաղաքացու վստահությունը պետական մարմինների նկատմամբ։ Կոնվենցիան նաև նախատեսում է տվյալ իրավունքի սահմանափակում ազգային անվտանգության, պաշտպանության, անձնական կյանքի և անձնական տվյալների պաշտպանության գերակայության, ինչպես նաև միջազգային հարաբերությունների կարգավորումների տեսանկյունից։  Հաշվի առնելով վերոգրյալը՝ 2009 թվականի հունիսի 18-ին ստորագրված «Պաշտոնական փաստաթղթերի մատչելիության մասին» Եվրոպայի խորհրդի կոնվենցիայի վավերացումը կամ հաստատումը Հայաստանի Հանրապետության վարած արտաքին քաղաքականության առումով նպատակահարմար է։ | **Ընդունվել է** | | |
| **2. Պետական գույքի կառավարման կոմիտե** | | 24.08.2021 | |
| 01/12.5/6135-2021 | |
| «Պաշտոնական փաստաթղթերի մատչելիության մասին» Եվրոպայի խորհրդի կոնվենցիայի վերաբերյալ ՀՀ ՏԿԵՆ պետական գույքի կառավարման կոմիտեն իր գործունեության լիազորությունների շրջանակներում առաջարկություններ չունի։ | **Ընդունվել է** | | |
| |  |  | | --- | --- | | **3.Արդարադատության նախարարություն** | 29.09.2021 | | 01/14.2/30679-2021 | | | | |
| Կոնվենցիան չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:  Միաժամանակ հայտնում ենք, որ Կոնվենցիան ենթակա է վավերացման ՀՀ Ազգային ժողովի կողմից՝ համաձայն ՀՀ Սահմանադրության 116-րդ հոդվածի 1-ին մասի 1-ին և «Միջազգային պայմանագրերի մասին» օրենքի 10-րդ հոդվածի 2-րդ մասի 1-ին կետերի դրույթների: |  | | |
| **4․Ֆինանսների նախարարություն** | | | 14.09.2021 |
| 01/5-2/14085-2021 |
| Վերոնշյալ Կոնվենցիան շրջանառվել է ՀՀ ՖՆ իրավասու ստորաբաժանումներում, և, ամփոփելով վերջիններիս ստացված դիրքորոշումները, ՀՀ արդարադատության նախարարությանն է ներկայացվում եզրակացություն՝ համաձայն որի՝ Հայաստանի Հանրապետության համար ֆինանսական պարտավորություններ նախատեսող դրույթներ, այդ թվում՝ ծախսերի ավելացման և եկամուտների նվազեցման հանգեցնող դրույթներ առկա չեն: | **Ընդունվել է** | | |